JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Templimägi taas vägivalla tulipunktis
President Trump pakkus Läänekallast Jordaaniale
Kas Aabrahami lepingud on nüüd külmutatud?
Iisraeli luureteenistused on saanud konkreetset infot selle kohta,
et palestiinlaste terrorirühmitused plaanivad uusi vägivaldsusi
juutide peatsete suurte pühade ajal.
Need peaksid algama Templimäel ja neid põhjendatakse sellega,
et juutidel pole õigust tähistada oma pühasid
islami tähtsuselt kolmandas pühapaigas
ega ka kohta külastada.
Iisraeli ametnikud teatasid samuti,
et palestiinlaste julgeoleku eest vastutavad ametnikud
keelduvad koostööst plaanitud vägivaldsuste peatamiseks.
Eelmine nädal rääkis peastaabiülem kindral Aviv Kochavi,
et Palestiina omavalitsuse suutmatus ja tahtmatus vaos hoida õudusi
oma valitsetavail aladel sunnib Iisraeli oma tegevust tõhustama.
Peaminister Yair Lapidi sõnul on Iisraeli sisejulgeolekuamet Shin Bet
ära hoidnud juba mitmeidsadu terrorirünnakuid, sh tulistamisi,
enesetapurünnakuid ja röövimisi, ainuüksi käesoleva aasta jooksul.
Rosh HaShana ehk juudi uusaasta algab 25. septembril
ja lõpeb päikeseloojangul kaks ööpäeva hiljem.
Siis siirdutakse uude, 5783. aastasse pärast maailma loomist
vastavalt juudi kalendri määratlusele.
Teine suur püha Yom Kippur ehk suur lepituspäev
kestab vaid ööpäeva
alates 4. oktoobri õhtust kuni 5. oktoobri õhtuni.
Saksamaa parlamendi esindajad on väljendanud erilist huvi
Israel Aerospace Industries'i Arrow-3 kaitsesüsteemi suhtes.
Iisraeli ettevõte toodab antud süsteemi
ballistiliste rakettide rünnakute tõrjumiseks kõrgel atmosfääris.
Kõik algas Venemaa rünnakust Ukrainasse veebruari lõpul
ja vaid kuu aega hiljem
külastas Bundestagi kaitsekomisjon Iisraelis mainitud IAI tehast.
Rakettide kõrval on sakslased äärmiselt huvitatud
ka Iisraeli droonitehnikast.
Venemaa rünnaku tulemusena
rajas Saksamaa 100 mlrd eurose kaitsefondi,
et kiirendada armee kaasajastamist ja varustuse parandamist
pärast aastaid kestnud hooletussejätmist.
Riigi igaaastane kaitseeelarve ulatus juba varem 50 mlrd euroni.
Iisraeli peaminister Yair Lapid ja Saksa liidukantsler Olaf Scholz
kohtusid mõne päeva eest Berliinis
ja vihjasid, et käib töö suure kaitselepingu kallal.
Uudistetoimetuse Bloomberg teatel
võib selle maksumuseks olla isegi 2 mlrd eurot.
Scholz ütles, et tema riik on täis indu koostöö suhtes Iisraeliga,
eriti õhukaitse alal,
kus Iisraelil on äärmiselt tõhus toode mainitud Arrow-3 süsteemi näol.
Tehing Saksamaaga on kahesuunaline,
sest Iisrael on tellinud neilt uusi Dakar- ja Dolphin-klassi allveelaevu
ja Saar-klassi korvette
turvama riigi mandrilava vetes pidevalt laienevat energiatootmist.
Iraani toetatud terrorirühmitus Hezbollah Liibanonis
ähvardab neid pidevalt hävitada.
USA ekspresident Donald Trump
pakkus 2018. a Jordaaniale täielikku kontrolli Läänekaldal,
teatas veidi rohkem kui nädala eest USA ajaleht Washington Post.
Raportis viidatakse lõigule
kahe Ameerika ajakirjaniku Trumpi valitsust käsitlevast raamatust.
Raporti järgi tehti pakkumine kuningas Abdullah'le
mainitud aasta jaanuaris, umbes samal ajal,
kui president Trump plaanis oma riigi suursaatkonna kolimist
Tel Avivist Jeruusalemma.
Seal ei mainitud, kas Iisrael ja toonane peaminister Netanyahu
teadsid Trumpi ettepanekust,
kuid tõdeti, et Trump arvas end Jordaania kuningale teenet tegevat.
Presidendi nõrku teadmisi Lähis-Ida kohta näitas see,
et Yasser Arafati ja Mahmoud Abbasi juhitud Palestiina terroristid
olid püüdnud korduvalt praeguse kuninga isa tappa.
Euroopa Liit ja Iisrael allkirjastasid lepingu luureteabe jagamise kohta
pidevalt kasvava terrorismi tõrjumiseks.
Lepingu järgi võivad Iisraeli ja Europoli korrakaitseametnikud
jagada ja vastu võtta infot kolleegidelt täiesti reaalajas.
See on juba teine märkimisväärne verstapost Iisraeli ja EL-i koostöös,
kirjutas Twitteris Iisraeli EL suursaadik Haim Regev,
mainides samas, et on väga rahul otsusega,
mis tugevdab märgatavalt Iisraeli ja EL vahelist koostööd.
Meie ees olev vaenlane on muutunud raskesti märgatavaks,
tehniliselt osavaks ja neil on kasutada üha enam raha,
rääkis Iisraeli julgeolekuminister.
Europol aga ütles oma avalduses, et ameti ja Iisraeli koostöö uus tase
on tähtis nii EL-i kui Iisraeli puudutavate
peamiste kuritegevussektorite, nagu pettuste,
küberkuritegevuse ja terrorismi tõrjumiseks.
Iisraeli peaminister Yair Lapid tõdes varem eelmine nädal,
et Iisrael suudab toimetada Euroopasse juba järgmisel aastal
vähemalt 10 % gaasi kogusest, mida Euroopa sai Venemaalt mullu.
Tel Avivi lähedal asuvas Palmachimi rahvuspargis
avastati piirkonnas tehtud ehitustöödel
üle 3000 aasta peidus olnud Egiptuse hauakoobas.
Koobast märgati, kui ekskavaator oli eemaldanud suure kivi
ja kirgas päevavalgus säras 2,5 meetri sügavuses asunud,
peaaegu täiesti tervena säilinud matmispaigale.
Iisraeli muinsuskaitseameti inspektorid kutsuti kohale
ja nende esialgse uurimise põhjal
pole paigas käinud keegi rohkem kui 3000 aastat.
Iisraeli Arheoloogiaameti ekspert Eli Yannai
ajastas koopa leiud 1200. aastale e.m.a., ehk hilispronksiajale.
Toona valitses Egiptuses vaarao Ramses II,
kelle ajal toimus paljude uurijate väitel ka piibellik Exodus
ehk heebrealaste lahkumine Egiptusest oma esiisade maale.
Arvukas esemevalikus
leidus mitmeidkümneid eri suuruse ja kujuga keraamikanõusid,
sügavaid ja madalaid kausse, keetmisnõusid, kannusid
ja savist õlilampe, kus oli osaliselt alles veel põlemata taht.
Toona, Egiptuse 19. dünastia
ja vaarao Ramses II pika valitsusaja vältel
valitses Egiptus kogu toonast Kaananimaad
ja lõi turvalised tingimused
ka ulatuslikule rahvusvahelisele kaubandusele.
Seepärast leiti hauast ka erinevaid esemeid
peaaegu kõigist Vahemere idaosa maadest.
USA ekspresident Trumpi väimees Jared Kushner rääkis intervjuus,
et on äärmiselt pettunud selles,
et tema, Trumpi ja Netanyahu alustatud suhete normaliseerimised
erinevate araabiamaadega pole üldse edenenud
USA praeguse presidendi ajal.
Tema sõnul on suurim pettumus seni, et kohe ei kaasatud teisi riike,
sest valmisolekut selleks
väljendas vähemalt pool tosinat islami- ja araabiamaad.
Trumpi valitsus pakkus toona lepinguid
mõnele olulisele moslemimaale, kuid aeg sai otsa,
kui lõppes president Trumpi ametiaeg, millele jäi järg tulemata.
Kushneri sõnul on uute suhete ehitamiseks palju ruumi
ja ta loodab, et praegune valitsus keskendub sellele
ja töötab sellegi nimel,
sest kui kogu araablaste ja Iisraeli vaheline konflikt kunagi läbi saab,
algab piirkonnas õitsengu ja rahu aeg
ja see kestab väga kaua, arvas Jared Kushner.
Esimeses intervjuus Lääne meediale
rääkis Iraani president Ibrahim Raisi USA telekanalile CBS,
et ei saa ameeriklasi usaldada
ja nimetas USA sanktsioone türanlikeks.
Iraani president kahtles selleski, kas holokaust üldse kunagi toimus
ja nimetas Iisraeli võltsrežiimiks.
Küsimusele, kas ta toetab Iisraeli olemasoluõigust, vastast Raisi:
"Peate nägema, et Palestiina rahvas on tõeline.
See maa on Palestiina rahva õigus
ning nad pidid jätma oma kodud ja isamaa.
Ameeriklased toetavad seda võltsvalitsust,
et see juurduks ja kinnistuks seal elama."
Küsimusele Aabrahami lepingute kohta,
millega paljud araabiamaad on Iisraeliga suhted normaliseerinud,
vastas Iraani president: Kui riik kätleb sionistliku režiimiga,
hakkavad nad nende kurjategijate partnereiks,
ja nad löövad noa selga iseseisva Palestiina aatele.
Pärast intervjuu avaldamist säutsus Iisraeli ÜRO suursaadik Gilad Erdan,
et Raisi märkused holokausti kohta on šokeerivad,
ja õhutas ÜRO peasekretäri Antonio Guterrest avaldusi eitama,
tõdedes, et holokausti eitamine kasvatab antisemitismi
ja viha levikut maailmas.
ÜRO jõuab uue madalrekordini,
kui nad annavad Teherani timukale platvormi, kus too kõnelema pääseb.
Suursaadik Erdan viitas ka Raisi varasemale tegevusele
ja tuhandete poliitiliste dissidentide hukkamisele ajal,
kui too juhtis Teherani kohtuorganeid.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale,
ning praegu eriliselt ka Ukraina rahvale.
Jääge kanalile ja kohtume nädala pärast!
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee
Tõlge: Monika Jaaguri